nl af en ru en nl ms oc oc af nl nl af af nl nl af af nl en
Tuisblad Vee Kontoere Kalk Strooi Nuus Te Koop Skakels Kontak
In 1978 het 11 kommersiële beesboere van die Vrede- Memel- Warden distrikte in die Noord- Oos Vrystaat oor die toekoms van hul onderskeie vleisbeeskuddes besin. Die uitdaging was om teeldoelwitte daar te stel wat ekonomies volhoubaar was.
Die volgende opsies is oorweeg naamlik Suiwerteling, Kruisteling of Saamgestelde Ras (“Composite breeding”). Saam met Dr. Hermann Venter, ‘n wêreld bekende veekundige en topstudent van wyle Prof. Jan Bonsma, het die groep boere, onder leiding van Dr. At Viljoen die volgende teelbeleid- beginsels aanvaar:
1.Die kombinasie van ‘n reeks goed gekose rasse om ‘n nuwe genepoel te vorm, lei tot verhoogde produktiwiteit en vinniger vordering met teling en seleksie.
2. Gewensde eienskappe kan makliker deur infusie ingebring word deur middel van rasse wat sterk staan in daardie eienskappe, teenoor suiwerteling of seleksie binne die ras.
3. Aangesien doeltreffende vleisproduksie die enigste doelwit is, behoort enige ras of raskombinasie wat ‘n bydrae kan maak, gebruik te word.
4. Kruisteling met suiwer rasse is voordelig maar is ingewikkeld en kan lei tot ondoelmatige telingspraktyke.
5. Deur moederkoeie te gebruik wat by jou plaas toestande aangepas is, kan ‘n groot mate van produktiwiteit in geskepte rasse opgestapel word.
Daar is toe besluit op ‘n Taurus- Indicus composite. Die HBSG het in 1986 tot stand gekom om aan hierdie beginsels gestalte te gee, die Bovelder is die naam wat toe aan hierdie Composite gegee is.
Gallery Bulle Vroulike diere Verse